ΚΑΝΟΝΙΣΜΟΣ (ΕΚ) αριθ. 1682/94 ΤΗΣ ΕΠΙΤΡΟΠΗΣ της 11ης Ιουλίου 1994 για τις δηλώσεις δαπανών που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Προσανατολισμού, και που υποβάλλονται στο πλαίσιο των κοινών ενεργειών που καθορίζονται από τους κανονισμούς του Συμβουλίου (ΕΟΚ) αριθ. 2328/91, (ΕΟΚ) αριθ. 1035/72, (ΕΟΚ) αριθ. 1360/78, (ΕΟΚ) αριθ. 389/92 και (ΕΟΚ) αριθ. 1696/71 και τις οδηγίες του Συμβουλίου 72/159/ΕΟΚ και 72/160/ΕΟΚ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2328/91 του Συμβουλίου της 15ης Ιουλίου 1991 για τη βελτίωση της αποτλεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΚ) αριθ. 3669/93 (2), και ιδίως το άρθρο 33 παράγραφος 2,

Εκτιμώντας:

ότι το άρθρο 31 παράργαφοι 1 και 2 του κανονισμού (ΕΟΚ) αριθ. 2328/91 αναφέρει ότι τα κράτη μέλη υποβάλλουν προβλέψεις των ετήσιων δαπανών και αίτηση συνδρομής για τους σχετικούς κανονισμούς και τις οδηγίες-

ότι το άρθρο 31 παράγραφος 4 του κανονισμού (ΕΟΚ) αριθ. 2328/91 προβλέπει ότι για τις περιφέρειες τις οποίες δεν καλύπτει ο στόχος αριθ. 1 που αναφέρεται στο άρθρο 1 του κανονισμού (ΕΟΚ) αριθ. 2052/88 του Συμβουλίου (3), όπως τροποποιήθηκε από τον κανονισμό (ΕΟΚ) αριθ. 2081/93 (4), οι προβλέψεις των δαπανών πρέπει να διαχωρίζουν τις περιοχές που καλύπτει ο στόχος αριθ. 5β που αναφέρεται στο ίδιο αυτό άρθρο 1, από εκείνες που αφορούν την υπόλοιπη επικράτεια-

ότι το άρθρο 31 παράγραφος 3 του κανονισμού (ΕΟΚ) αριθ. 2328/91 προβλέπει ότι για τις περιφέρειες που καλύπτει ο στόχος αριθ. 1, οι προβλέψεις των δαπανών ενσωματώνονται στα έγγραφα σχετικά με τον προγραμματισμό που αναφέρεται στο άρθρο 8 παράγραφος 7 του κανονισμού (ΕΟΚ) αριθ. 2052/88 και στο άρθρο 5 παράγραφος 2 του κανονισμού (ΕΟΚ) αριθ. 4253/88 του Συμβουλίου (5), όπως τροποποιήθηκε από τον κανονισμό (ΕΟΚ) αριθ. 2082/93 (6)-

ότι το άρθρο 33 παράγραφος 1 του κανονισμού (ΕΟΚ) αριθ. 2328/91 προβλέπει ότι η πληρωμή της συνδρομής πραγματοποιείται σύμφωνα με το άρθρο 21 του κανονισμού (ΕΟΚ) αριθ. 4253/88, και σύμφωνα με τις διατάξεις που προβλέπονται στο εν λόγω άρθρο 33 παράγραφος 1-

ότι το άρθρο 33 παράγραφος 1 του κανονισμού (ΕΟΚ) αριθ. 2328/91 προβλέπει ότι η πληρωμή της συνδρομής μπορεί επίσης να πραγματοποιηθεί με τη μορφή επιστροφής-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Στις περιπτώσεις που η εφαρμογή των κοινών ενεργειών που προβλέπονται στο άρθρο 31 παράγραφος 1 του κανονισμού (ΕΟΚ) αριθ. 2328/91 πραγματοποιείται βάσει απόφασης συνδρομής μόνο για τα μέτρα αυτά, οι δηλώσεις δαπανών που αναφέρονται στο άρθρο 33 παράγραφος 1 του εν λόγω κανονισμού πρέπει να υποβάλλονται σύμφωνα με τον πίνακα στο παράρτημα Ι.

2. Στις περιπτώσεις, για τις περιοχές που καλύπτει ο στόχος αριθ. 1, στο άρθρο 1 του κανονισμού (ΕΟΚ) αριθ. 2052/88, όπου η εφαρμογή πραγματοποιείται βάσει απόφασης συνδρομής που αφορά επίσης και άλλα μέτρα, οι σχετικές δαπάνες πρέπει να ενσωματώνονται στις δηλώσεις δαπανών που καταρτίστηκαν σε σχέση με την εν λόγω απόφαση συνδρομής. Ωστόσο, η καταβολή του υπολοίπου ή της επιστροφής στο πλαίσιο των περιοχών που καλύπτει ο στόχος αριθ. 1 εξαρτάται από την υποβολή της δήλωσης του παραρτήματος ΙΙ.

3. Για την καταβολή υπολοίπου ή της επιστροφής, τα παραρτήματα Ι και ΙΙ συμπληρώνονται με την υποβολή των εντύπων που περιλαμβάνονται στους κανονισμούς και στις αποφάσεις της Επιτροπής που έχουν εκδοθεί για την διοικητική και χρηματοδοτική εφαρμογή όλων των κοινών ενεργειών- συγκεκριμένα πρόκειται για τους ακόλουθους κανονισμούς και οδηγίες του Συμβουλίου:

- κανονισμός (ΕΟΚ) αριθ. 2328/91: απόφαση 92/522/ΕΟΚ (7),

- κανονισμός (ΕΟΚ) αριθ. 1035/72: κανονισμός (ΕΟΚ) αριθ. 2589/85 (8) και απόφαση 91/229/ΕΟΚ (9),

- κανονισμός (ΕΟΚ) αριθ. 1360/78: απόφαση 81/524/ΕΟΚ (10),

- κανονισμός (ΕΟΚ) αριθ. 389/82: απόφαση 83/465/ΕΟΚ (11),

- κανονισμός (ΕΟΚ) αριθ. 1696/71: κανονισμός (ΕΟΚ) αριθ. 1084/79 (12),

- οδηγίες 72/159/ΕΟΚ και 72/160/ΕΟΚ: απόφαση αριθ. 74/581/ΕΟΚ (13).

Άρθρο 2

Τα κράτη μέλη κοινοποιούν μαζί με την πρώτη αίτησή τους για καταβολή υπολοίπου ή επιστροφής, την περιγραφή των συστημάτων ελέγχου και διαχείρισης που θεσπίστηκαν για την εξασφάλιση της αποτελεσματικής εφαρμογής των ενεργειών, σύμφωνα με τις διατάξεις του άρθρου 23 παράγραφος 1 του κανονισμού (ΕΟΚ) αριθ. 4253/88.

Άρθρο 3

Τα στοιχεία που περιέχονται στην έκθεση εφαρμογής των κοινών ενεργειών κατά τη διάρκεια του αντίστοιχου ημερολογιακού έτους και η οποία συντάχθηκε βάσει του άρθρου 25 παράγραφος 4 του κανονισμού (ΕΟΚ) αριθ. 4253/88, είναι σύμφωνα με τα δεδομένα που περιλαμβάνονται στις δηλώσεις ετήσιων δαπανών οι οποίες υποβάλλονται με τη βοήθεια των παραρτημάτων του παρόντος κανονισμού.

Άρθρο 4

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 11 Ιουλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 218 της 6. 8. 1991, σ. 1.

(2) ΕΕ αριθ. L 338 της 31. 12. 1993, σ. 26.

(3) ΕΕ αριθ. L 185 της 15. 7. 1988, σ. 9.

(4) ΕΕ αριθ. L 193 της 31. 7. 1993, σ. 5.

(5) ΕΕ αριθ. L 374 της 31. 12. 1988, σ. 1.

(6) ΕΕ αριθ. L 193 της 31. 7. 1993, σ. 20.

(7) ΕΕ αριθ. L 329 της 16. 11. 1992, σ. 1.

(8) ΕΕ αριθ. L 247 της 14. 9. 1985, σ. 6.

(9) ΕΕ αριθ. L 100 της 20. 4. 1991, σ. 35.

(10) ΕΕ αριθ. L 196 της 18. 7. 1981, σ. 6.

(11) ΕΕ αριθ. L 255 της 15. 9. 1983, σ. 17.

(12) ΕΕ αριθ. L 135 της 16. 6. 1979, σ. 57.

(13) ΕΕ αριθ. L 320 της 29. 11. 1974, σ. 1.

ΠΑΡΑΡΤΗΜΑ Ι

ΠΑΡΑΡΤΗΜΑ ΙΙ